
Hajrá, magyarok! 


— És most mi lesz velünk? — kérdezte Kovács Kriszti. 

A szünidőről beszélgettünk. Előre örültünk elképzelt 
csínyeinknek, és szinte belefáradtunk a sok játékba, 
pedig, mint tudjuk, ez utóbbi teljességgel lehetetlen. 

— De tényleg, mi lesz velünk? Szétszéledünk? — 
folytatta elmélázva Kriszti. — Félek, nem is lesz az olyan 
szórakoztató. Hiszen remekül megvagyunk együtt... 

— Hja, barátaim, ilyen az élet! — sóhajtott Máris 
Terka komolykodó képpel. — A nyár a legjobb pajtá- 
sokat is elválasztja. 

Nevettünk. Gyakran mulatunk Terka alakításain, bár 
olykor nem tudjuk pontosan, kit jelenít meg éppen. 

— Az őseit nem hanyagolhatja el az ember — vetette 
közbe Magyar Gyuri. 

— A barátait tán elhanyagolhatja? — nyakaskodott 
Kriszti. 

— Mi lenne, ha megpróbálnánk összekötni a kelle- 
mest a kellemessel? — álltam elő a javaslatommal, jól- 
lehet sajnáltam elakasztani az ügyes kis vitát. 

— Mit kössünk mive-el? — ráncolta sima porcelán- 
homlokát Ördög Ildi. 

— A kellemest a kellemessel — ismételtem —, mert 
a szüleinkkel, nagyszüleinkkel, ugye, kellemes együtt 
lennünk. A barátainkkal szintúgy. A többi már csak 
szervezés kérdése. 


— Jaj, de hát a szabadság, a nyaralások, a napközi " 


táborok. . . — szólaltak meg többen is egyszerre. 

— Ezért kell szerveznünk — tartottam ki a vélemé- 
nyem mellett. — A szünidő kitöréséig húsz munkana- 
punk van. Azalatt valamennyien megtudjuk, ki, mikor, 
hová utazik. Az itthoniaknak pedig kéthetenként szer- 
vezünk valami vidám és hasznos mulatságot. Kirándu- 
lunk, úszunk, kerékpározunk, ha esik, ha fúj. Jó? Úgy 
intézzük, sok felnőtt legyen velünk. Mintha vigyáznának 
ránk, közben meg alaposan megsétáltatjuk, -tornáztat- 
juk őket. 

Az ötlet mindenkinek tetszett, még jelszót is kitalál- 
tunk: ki a levegőre! 

— Pingpongozzunk is — kapta el a lelkesedés Aszta- 
los Tomit —, hívjuk ki versenyre KISZ-es, ifivezető és 
üzemi barátainkat, meg, persze, szüleinket és egymást. 
Nézzünk utána, hány szabadtéri asztal van a környéken. 
A jelszó meg legyen inkább: hajrá, magyarok! Úgy is 
várjuk az olimpiát. 

— Hajrá, magyarok, hajrá, magyarok — kezdtük 
mindjárt, mintha máris az igazi olimpián szurkolnánk. 

— Ránk aztán nem mondhatja majd senki, hogy csak 
üldögélünk tespedten, és az érmeket számolgatjuk, míg 
élsportolóink szívvel-lélekkel küzdenek Moszkvában — 
foglalta össze vitánkat házi matematikusunk, Szakács 
Laci. 

Azóta eltelt egy hét. Térképezzük a környéket és a nya- 
rat. Időnként meg egymás fülébe súgjuk: hajrá, magya- 
rok! Ilyenkor titokzatos mosollyal tesszük a dolgunkat 
tovább. 


Máris Mária, őrsvezető 


Polgár István 
Evszakok 


Ősszel lábam alatt 
avar. 

Télen a szél havat 
kavar. 


Tavasz: éled virág, 
remény. 
S nyár, nyár, nyár: a világ 
ém! 


Papp Krisztina rajza 


Szelle 


— Bemutatom az új énektanárt — közölte az osztály- 
lyal az igazgató. Mondott még mást is, de azt már nem- 
igen hallottuk. Az egész 3. á az új tanárt fürkészte: 
zömök, fekete hajú, sápadt, zárkózott. 

Az új tanár szokatlanul szigorú volt. Folyton dol- 
goztatott minket, és maga is dolgozott. A rajzterem 
— amelyben nem padok, hanem asztalok voltak — egy 
hónap alatt zeneteremmé alakult: egyik sarokban zon- 
gora, másikban harmónium és sok-sok ritmushangszer. 
A falakon óriási tablók, amelyeken tussal rajzolt kotta- 
fejek, hangsorok meneteltek. Köztük meg zeneszerzők 
fényképei, amelyek egy-egy zenetörténeti előadás után 
kerültek a falra. Az előadásokat a tanár úr tartotta, 
csak azoknak, akik szívesen hallgatták. Először a zene- 
teremben gyülekeztünk, aztán a zsibongóban, mert ott 
jobban elfértünk. Akkor már a környék felnőttjei is 
velünk várakoztak a tanár úr zenés, képes mesedélután- 
jaira. A felnőttek közt ámulva fedeztük fel a kertész- 
kedéstől örökké földes csizmájú Vadicska bácsit, akit 
az iskolában azelőtt nem látott senki, pedig a lánya már 
a hetedikbe járt. Azt mondta, ő nem tud jól magyarul, 
minek mászkáljon be a munkája mellől. Ott volt a derék- 
fájós öreg Gizi néni is, akinek pedig egyáltalán nem is 
járt gyereke, unokája az iskolánkba. És, természetesen, 
ott tolongtunk izgatottan mi, iskolások, tanárostul, igaz- 
gatóstul. Várakozásunkba öröm és még valami különös 


Fecske Csaba versei 
Nyári éj 
Pislákol a nyári Hold, 
ellobban kanóca 


Messzi rétről haza, most 
biceg a kabóca 


Túl a parton zsong a nád, 
. brácsázik a béka 
Fű bajszáról hull a gyöngy: 7 
álmok buboréka 


érzés vegyült. Ilyenkor mindig reméltem, sőt hittem, hogy 
aznap nem kap pofont a barátnőm otthon a hármasért, 
és néhányan elfelejtik borért szalasztani a lányukat-fiu- 
kat, mert szebb mámorral ajándékozták meg őket. 

A zenetörténeti előadásokat növendékhangversenyek 
váltogatták, majd kórustalálkozókat szervezett a tanár 
úr, és közben sok lemez-koncertet meg kirándulást. 
Azon kaptuk magunkat, hogy mindegyikünkre fontos 
dolgot bízott. Akinek nem ment az ének, az szervező- 
ként dolgozhatott az énekkari igazolványért. Munka 
nélkül az sem kaphatta meg, akié a világ legszebb ének- 
hangja volt. Előbb mindahánynak meg kellett tanulnia 
a kottaírást és -olvasást, tudnia kellett, miről ismerni 
meg a magyar népdalt. A tanár úr úgy gondolta: csak 
az szeretheti a zenét, aki ismeri, és csak az ismeri igazán, 
aki maga is megpróbálkozik a zenéléssel. Ám ezért az 
örömért a vállalkozónak derekasan meg kell dolgoz- 
nia. 

Amikor a tanár úr beszélt vagy vezényelt, arca titkok- 
tól fénylett. Hamar megsejtettük: övé a zenevilág min- 
den kincse, övé a zene palackba zárt szellemének hatal- 
ma, ereje is. Dúsgazdag ember jár közöttünk viseltes 
álruhában. Azt is megéreztük, hogy kincseit hajlandó 
megosztani velünk, sőt láttuk, hogyan fogott hozzá. 
A szellemet, ugye, nem lehet a palackból egyszeriben 
kiereszteni? Apránként kell szabaddá tenni, így hozzá- 

palackozva és anélkul 


Bodza 


Hold beszappanozza 
Mosakszik a bodza 
Hunyd be szemed lámpa 
Senki meg ne lássa 


Hajában megvirrad 
Tükrös nyári csillag 
Mintha tündér volna 
Gyönyörű a bodza 


Ha majd hűvös ősz lesz 
S szelek tekergőznek 
Könnyeid csak ontva 
.. Sírni fogsz te bodza 

Józsa Teréz 


szokhatunk és megtanulhatunk vele bánni. S akkor mi 
is gazdagok, erősek leszünk. 

Egy énekórán szörnyű meglepetés ért. Kiderült, hogy 
valami feladatot kellett volna elkészítenem, de a lecke 
érthetetlen módon kiesett a fejemből. A tanár úr elkérte 
a füzetemet, végigsimított szigorúan hátrafésült haján, 
aztán munkához látott. Kötelességtudóan és mosolyta- 
lanul. 

Néztem a tanár urat. Vártam a titkok fényét. Nem 
akartam elszalasztani a ritka pillanatot. Aztán az óra 
végét jelző csengő a fülembe berregte: a mai varázslat 
elmarad! A mai varázslat elveszett — javítottam ki, 
amit a csengő mondott. 

Paccs! — osztálytársnőm finoman a padra ejtette a 
füzetemet, pontosan az orrom elé. Kinyitottam. 

Máskor mindig szívesen nyitottam ki az énekfüzete- 
met, mert a lapokról hangok rebbentek fel csapatostúl, 
mint a galambok. Az ifjak, a vakmerők magasra száll- 
tak, a szelídebbje úgy szemmagasságban körözött, a 
lomhák, megfáradtak meg épp csak megemelkedtek, 
máris aláereszkedtek. Olyik két szárnyrebbenés után 
letottyant egy-egy szusszanásra. Legjobban mégis a dal- 
lamírást szerettem. Mert az írott dallam nem írás, nem 
dal, hanem rejtjeles mese, amely, mondjuk, így kezdődik : 
elindul a bátor és szorgos csizmadialegény szerencsét 
próbálni. Szerszámait tarisznyában lóbálja, hetyke 

kalapja ütemre billeg a fején... De kezdődhet a mese 
így is: a madárijesztő egy napon rádöbbent, hogy túl 
sok időt vesztegetett el az életéből, míg egyhelyben ácsor- 
gott. Felkerekedett hát világot látni. . . Vagy, mondjuk, 
egy öreg tölgyfáról ifjú makkocska toppant a földre. 
Kettőt bukfencezett, aztán gurult, gurult... Vagy így: 
százszínű ruháját keresi a szép hegyitündér. Hajlado- 
zik, sírdogál, haja úszik a szélben, még a bokrok alá is 
benéz, ám hiába... Vagy... Ugyan, miért folytatnám? 
Ahány dal, annyi mese. Most meg a füzetemben ez állt: 
, Nem készítette el a házi feladatát, ezért megintem." 
Dátum, aláírás. Mégegyszer elolvastam a piros ceruzá- 
val írt sorokat, s közben, mintha sötét és üres hordóban 
gubbasztottam volna. Ilyen hát, amikor intőt kap az 
ember. 

Otthon hideg volt és rendetlenség. A bekészített gyúj- 
tósról letessékeltem a macskát, megraktam a konyhai 
tűzhely bendőjét, vizet melegítettem a mosogatáshoz, és 
gyorsan rendbe szedtem a szobát. A megszokott munka 
megnyugtatott. Alig éreztem, milyen nehéz a hasamban 
a kő, amit az intőtől dagadt táskával együtt cipeltem 
haza. Jóízűen megebédeltem, befejeztem a házimunkát, 
tanultam, aztán egy képeslapot kezdtem olvasni, kizáró- 
lag azért, mert az ablakpárkányon növekvő újságtorony 
legtetején hevert. § 

Haza szállingóztak a testvéreim. Nyolc óra körül 
apám is megjött szótlanul, feszes arccal. Neki nem szól- 


Görög Júlia rajzai 


hatok, állapítottam meg. Ténferegtem, szerettem volna 
anyámat megvárni, és vele megbeszélni az intőmet, de 
aznap nem találkoztunk. A gyár, ahol anyám dolgozott, 
vidékre költözött, így aztán, ha értekezletet tartottak 
az üzemben, anyám csak a késői vonattal ért haza. 

A hasamba telepedett követ az ágyba is magammal 
kellett vinnem. Azóta tudom, hogy a rossz álmok a has- 
kövekben laknak. 

Másnap, szombaton, a dolgok szakasztott úgy mentek, 
mint bármikor, leszámítva az intőt és a követ. Anyám 
korábban érkezett, de akkor meg vásárolni mentünk, 
majd előkészítettünk mindent a vasárnapi főzéshez, 
mivel vasárnap délelőtt nagytakarítást terveztünk, és iga- 
zán ügyesnek kellett lennünk, hogy elkészüljön az ebéd. 
Ügyesek is voltunk. Kizárólag az intő bevallása maradt 
el. Anyámat ugyanis, ahogy ő szokta mondani, elnyomta 
egy kicsit a búzgóság (tudniillik, elaludt néhány percre 
a nagy konyhaasztalnál ülve.) Apám kint, a műhelyben 
dolgozott. Utána mehettem volna, de hogyan álljak elé 
miközben ő dolgozik, és mondjam: intőt kaptam, mert 
nem dolgoztam. Tudtam, nem verne meg, mert még 
soha nem tette, nem is szidna, hisz mindig kevés szóval 
élt, mégis képtelen voltam lenyomni a műhelyajtó kilin- 
csét. 

Aki elmulasztja a kötelességét, az hitvány. Aki ráadá- 
sul még a szüleit is elszomorítja, kétszeresen az. Nem 
szólhatok tehát az intőmről. Nem tudok, de nem is 
szabad. . . Megkérem a tanár urat, büntessen másképp. 
A kő a hasamban kibirhatóvá könnyebült. 

A hétfő is eltelt és jött a kedd, a keddel pedig az ének- 
óra. A tanár úr nem betegedett meg, én se lázasodtam be, 
sőt, állt az iskola is. Sajnos. Mert elhatározni is igen 
nehéz volt, hogy megkérem a tanár urat. . . de most még 
meg is kell tennem! 

A tanár úr nem felejtette el az intő ellenőrzését. No, 
persze, máskor sem felejtett el semmit. Nem túl szigo- 
rúan kérdezte: 

— Aláírattad? 

— Nem — mondtam csendesen. 

— Nem? Miért? 

A tanár úr hangja inkább csodálkozó, mint szemre- 
hányó volt. Erre én, mint aki fejest ugrani készül, mély 
lélegzettel el akartam mondani neki mindazt, amit ott- 
hon, vasárnap a büntetésről gondoltam, de hang nem 
jött ki a torkomon. Elnémított a sírás. 

— Féltél, hogy kikapsz? — sietett segítségemre a 
tanár úr. 

Nemet intettem. 

— A szidást akartad elkerülni? 

Újból megráztam a fejem. 

— Szégyellted? 

Bizonytalanul bólintottam. Ő hozzám lépett, és magá- 
hoz ölelt, jó szorosan. Mindent, mindent tud, dobogta 
a szívem és álltam boldogan, mozdulatlanul. Pedig a 
tanár úr gombja nagyon nyomta a halántékomat. 

Emlékezem, hogy egyszer, amikor óvodás 
voltam, Bencével kint játszottam a kertben. 

Bencééknek van egy öreg parasztházuk Pa- 
loznakon, a Balaton mellett. Azért játszha- 
tunk ott nyugodtan, mert az apukája mindig 
el van foglalva a ház javítgatásával, nem ér 
rá velünk törődni. . . 

Várat építettünk Bencével, vízből meg 
homokból. Jó meleg volt. Mindketten össze- 
vizeztük a nadrágunkat. Mindenki tudhatja, 
hogy milyen rossz érzés, mikor az ember ned- 
ves nadrágjába belemegy a homok. Le is vet- 
tük és úgy játszottunk tovább, meztelenül. 

Sajnos Bencéék kerítése nem valami magas, 
és ez lett a baj forrása. 

Mert jött az utcán egy bácsi, aki átnézett 
a kerítés felett. Meglátott engem meg Bencét. 
Megállt, és minden ok nélkül elkezdett mérges- 
kedni. Hogy miért vagyunk levetkőzve, és hogy 
micsoda szégyenteljes dolog ez, és szólni fog 
az apukánknak, és hogy egyáltalán: szégyel- 
hetjük magunkat. 

Mi erre föl bementünk a házba és felvettük 
a (vizes) nadrágunkat. A bácsi meg végre 
nagymérgesen elment. 

De este Bencével, mikor már lefektettek 
minket és leoltották a villanyt, kitárgyaltuk 
az esetet. 

— Nem bírom az olyanokat — mondtam 
Bencének —, akik igazságtalanul szidják az 
embert. 

— Jól meg kellett volna neki mondani — 
válaszolta ő. 

— De mit kellett volna neki megmondani? 

— Hát azt, hogy hiába szid minket, azért 
ő is meztelen. 

— Ezt nem egészen értem. 

— Hogyhogy nem érted? Képzeld el, hogy 
azt mondom a bácsinak: , Akármit is tetszik 
mondani, azért a RUHÁJA ALATT A BÁ- 
CSI IS MEZTELEN!" Erre a bácsi persze 
ideges lesz. , Ezt meg hogy érted kisfiam?" 
, Hát úgy", hogy mondom én neki, , hogy hiába 
vesz fel a bácsi szép fehér inget, hiába köt 
nyakkendőt, ölt sötét öltönyt, azért a ruhája 
alatt akkor is, DE AKKOR IS meztelen 
marad." Érted? 

— Most már értem. És? 

— És a bácsi csak néz. Megrémül erre. 
Hogy ő is meztelen lenne, csak eddig éppen 
nem tudott róla? Hát ez borzasztó! Úgyhogy 
gyorsan abbahagyja a prédikációt és szégyen- 
szemre elvonul, hogy otthon elmélkedjék: 
miként is áll a helyzet a meztelenséggel. 

Bence ezt nagyon jól kigondolta. Másnap 

reggel szóltam az apukámnak, hogy Bence 
milyen okos, ha a bácsi legközelebb erre jön, 
majd jól megmondja neki. De apukám nem 
díjazta Bence kitalálását. Azt mondta : 
— Edes kislányom, ha a bácsi vagy valaki 
más újra megáll a kerítés előtt és okoskodni 
kezd, csak szóljatok nekem, én majd elbeszél- 
getek vele. De fogadom, megemlegeti! 

Ezt mondta az apukám, de a bácsi nem jött 
vissza. Ahogy telt-múlt az idő, mi megnőt- 
tünk Bencével, már nem játszunk meztelenül 
a kertben, és így se ő, se az apukám nem 
tudná megmondani a bácsinak a magáét. 

Fodor Sándor 


$enkise 


Azt hiszem, Senkise sokmindenhez értett. Ismerni 
is sok felnőttet és gyereket ismert — engem minden- 
képpen nagyon jól. Ám nem volt, aki megmond- 
hatta volna nekem, milyen is az a Senkise. 

Talán édesanyám látta őt néha. Hol? Mikor? Nem 
tudhatom. Mindössze arra emlékszem, hogy kisfiú- 
koromban első iskolás-napom előestéjén édes- 
anyám megkért bennünket, szednők össze az asz- 
talt vacsora után, mosogassunk el. Mindenki rám 
pillantott. (, Te már nagyfiú vagy, holnaptól isko- 
lás") Ám Senkise vállalkozott arra, amire a mama 
megkért. Valóban elvégezte, mert reggel tiszta volt 
az asztal, az edények is rendben, tisztán sorakoztak 
a helyükön. 

Igaz, ezen a reggelen nem mosolygott rám édes- 
anyám. 

A késő estig tartó munkában ugyancsak elfárad- 
hatott Senkise és reggel bizonyára nem tudott fel- 
kelni idejében, mert amikor a tanítónk névsort olva- 
sott és megkérdezte hiányzik-e. valaki, hát Senkise 
hiányzott. 

Este ismét hozzánk fordult a mama vacsora után: 

— Hát Senkise segít nekem mosogatni? 

— Majd én! 

Az egész konyhát rendbetettem. Egyedül. Gon- 
doltam, hadd pihenje ki magát egy kicsit Senkise, 
hátha másnap találkozunk az iskolában. Meg aztán 
féltékeny is voltam rá egy kicsit. Miért pont ő segí- 
tene édesanyámnak? Hiszen nem Senkise mamája 
ő, hanem az enyém! 

Édesanyám nagyon kedvesen mosolygott rám 
másnap reggel, ám Senkise megint hiányzott az 
iskolából. Más alkalommal pedig nem készítette el 
a házi feladatát. 

Valahányszor Senkise hiányzott — vagy Senkise 
felejtette el megtanulni a leckéjét, a tanítónk mindig 
boldog volt! 

Hát nem fura? Ha Senkise valami jót tett, édes- 
anyám és mindenki akit szerettem — nagyon elszo- 
morodott. Ha rossz fát tett a tűzre, vagy elmulasz- 
tott valami jót — a mama és mindenki akit szeret- 
tem, örült és mosolygott rám. 

Soha se találkoztam vele, de rájöttem, hogy az 
a Senkise mégis rendes fickó kell hogy legyen, hisz 
minden rosszra vállalkozott helyettem is. 

Azóta sok idő telt el. Felnőtt lettem, édesanyám 
sem él már, rengeteg a dolgom-bajom, meg is feled- 
keztem arról, hogy Senkise is létezik a világon. 
Találkozott-e vele azóta, ismeri-e valaki? Vajon 
ugyanolyan derék fickó maradt-e amilyen gyermek- 
koromban volt? 


Kányádi Sándor 
Mátyás-napi vásár 


Nagy vásár volt még a 
keresztúri vásár, 
csizmát venni mikor 
odajárt a császár. 


Híres volt kívált a 
Mátyás-napi vásár, 
arra járt el mindig 
csizimáért a császár. 


No de nem azért volt 
híres az a vásár, 
hogy lábbelit venni 
odajárt a császár. 


Bár a vevőfől is, 
kivált ha az császár, 
hírre-névre kaphat 
olykor egy-egy vásár. 


De a keresztúri 

nagy kirakóvásár 
híréhez-nevéhez 

nem kellett a császár. 


Portékájáról volt 
híres az a vásár, 
azért járt el oda 
csizmáért a császár. 


Utcákhosszat állott 
álló nap a vásár. 
Sátortól sátori 
alkudott a császár. 


Parolázott, már-már 
készen volt a vásár, 
egyet gondolt s azzal 
odébbállt a császár. 


Addig válogatott, 
alkudott a császár, 


félő volt, hogy mindjárt 


eloszlik a vásár, 

s mehet szégyenszemre, 
és éppen a császár. 

§ mit mond otthon, miért 
maradt el a vásár? 


Járhat majd tavalyi 
csizmában a császár, 
esztend"? ilyenkorig 
nem lesz csizmavásár. 


Mert csizmát csinálnak, 
s máshol is van vásár, 
de oda nem melet, 
nem bizony a császár. 


Menne ő örömmel 
máshová a császár, 
de nem oda Buda, 
kettőn áll a vásár! 


Megmondta az asszony 
— otthon ő a császár —: 


, Csizmát kend csak Székely- 


keresztúron vásáll. 


ú §; d. 
slag at ett ösa 


SA 
Vé 


Nem pazarolhatunk, 
éppen mi, a császár, 
mikor ott az olcsó, 
nagy télvégi vásár. 


Alkudjék csak kelmed, 
úgy vásár a vásár." 
Ezért alkudozott 
napestig a császár. 


De nem is maradt el 
sohasem a vásár, 
estefelé mégis 
csizmát vett a császár, 


többnyire Bodrogi 
sátorában vásállt, 
Bodrogi rendszerint 
megszánta a császárt. 
Pompás áldomással 
végződött a vásár, 

s karján új csizmával 
menti haza a császár. 


Felvidéki András rajza 


. . . Az évzáró napján beborult az ég, és esni 
kezdett. 

Teherautón mentünk a táborba Papsdorf ba. 
Ez Szász-Svájcban van, igen szép helyen. 
A teherautó hatalmas hullámokat vetett, 
mintha kétéltűvé változott volna az esőben. 

A táborban időjárásjelző állomás műkö- 
dött. Huszonnégy óra alatt másfél milliméter- 


nyit jegyeztek fel az úttörő-meteorológusok.. 


Köztudott, hogy másfél milliméternyi csapa- 
dék, — annyi, mint a hajnali harmat. 

Utánanéztünk a feljegyzéseknek. Es láss 
csodát! Másfél, esetleg két milliméternyi csa- 
padékot jegyeztek fel naponta. Közben ömlött 
az áldás az égből. Az Elba-parti kempingezők 
pillanatok alatt eltűntek, hazautaztak. A mi 
, levelibékáink" — így neveztük időjelzőinket 
— még mindig csak hajnali harmatot mér- 
tek! Egyik nap az egészségügyi nővér halaszt- 
hatatlanul fontos megbeszélésre hívott pará- 
nyi szobájába. Elmondta, hogy az ő szolgálata 
naponta egy egész órával ébresztő előtt kez- 
dődik. Amikor a kürtös még csak arra gon- 
dol, hogy ébresztőt kell fújnia, s az álmot kez- 
di kidörzsölni a szeméből, — ő már ott áll 
hófehér orvosi köpenyében, karján a vörös- 
keresztes jelzéssel, zsebében ménkűsok gyógy- 
szerrel. Várja a torokfájós, köhögős pácien- 
seket. 

Nos, egyik nap is így várt éppen, amikor 
megpillantott egy sötéthajú, fekete tréning- 
ruhás fiút. Vödröt cipelt. A tábori időjárás- 
jelző állomásnál megállt. A mi , levelibéká- 
ink" esőtmérő edényét vette szemügyre. Lát- 
szott, mélyenszántó gondolatai vannak, s töp- 
reng mit is tegyen? Ballagjon el a vízcsaphoz? 
Ez legalább száz lépésnyi út! Vagy egyszerűen 
merje át az esőmérő edények vizét a saját 
vödrébe? Az utóbbit választotta. Vagyis 
ellopta az esőnket. 

Nos, ezt mesélte az egészségügyi nővér, és 
javasolta, keressük meg közösen azt a fekete- 
hajú fiút. Kitört rajta — szabályosan — a 
nyomozási láz. Jó alkalom volt, hogy sorra 
kérdezi a gyerekeket, nem fáj-e valamelyikük 
torka. Talán felismeri köztük a tettest. Ami- 
kor éppen az utolsó papírzsebkendő csoma- 
got halászta elő feneketlen köpenyzsebéből, 
váratlanul megpillantotta őt. A tábor kis házi 
állatkertjében egy fiatal őzsuta hátát vakar- 
gatta elmélyülten. 

A fiú ránézett és halkan, illedelmesen eny- 
nyit szólt: 

— Elnézést, tudom, nem illő, de elaludtam 
az ébresztőt. 


8 


Jiulya. és 


A nővér szeme: kikerekedett a meglepetés- 
től. Aztán szinte gépiesen végezte munkáját. . 
Meglehet, a napi hajrá közben el is felejti 
a feketehajú esőtolvajt, ha másnap reggel nem 
látja meg újra. Öt perccel ébresztő előtt ott 
állt ismét az időjárásjelző állomásunknál, -és 
töltögette a vödrébe a meteorológus-levelibé- 
kák vizét. 

A nővérnek áldott jó szíve van. É 

Ez a szív minden gyermekért anyai gondos- 
kodással és szeretettel dobog, lett légyen 
az illető ifjú meteorológus, vagy ébresztőt 
elalvó, aki ráadásul a tábori állatkert őzsu- 
táját kedveli. A nővér hallotta azt a telefon- 
beszélgetést, melyet az ifjú meteorológusok 
ügyeletese Drezdával folytatott, amikor a fel- 
nőtt állomás munkatársa a sárga földig 
lehordta, s kijelentette, hogy a papsdorfi tábor". 
ifjú időjárásjelzői megbízhatatlanok, — sőt. 
csalók! Ezt már a nővér sem hallgathatta 


szeg / 


. tovább. Odament a feketehajú fiúhoz, és így 

szólt hozzá: 

. — Ma is letagadod, hogy elloptad az esőn- 

et? : 

§ Nem szoktam semmit sem letagadni — 

! szólt nagyon nyugodtan a fiú. — Ismét elalud- 
. tam, nem tehetek róla. . . 

I!  — Így hazudni! Ez, ez, ez... — a nővét 

! nem talált szavakat: hirtelenjében, annyira 

j egdöbbent, hiszen a saját szemével látta! 

A fiú elsápadt, majd hirtelen sarkon fordult. 

Így az tesz, akit mélyen megsértenek . . . 

De hát akkor, hogy van ez? 

. — Következő éjszaka mintha dézsából ömlött 

Volna a víz. Schmiklában 15 millimétert mér- 

. tek, s jelentették Drezdának. Meglehet, a 

." papsdorfiak is jelenthettek volna ugyanennyit, 

. ha a nővér két perccel hamarább pillant ki 

. az ajtaján. De a feketehajú megelőzte. Maradt 

. a méréshez másfél milliméter . . . A nővér ma- 


gába roskadt. A nyomozók mindig a tett 
okát keresik és megpróbálják levezetni a bűn- 
tényt az adott személy jelleméből. De hát mi 
haszna van egy sátorlakónak, — aki szereti 
az őzsutácskát, meg az állatokat, s akit sze- 
retnek a pajtásai, — abból, ha ellopja az esőt? 

Délelőttre elfogyott az a hasznos sárga tab- 
letta, mellyel a fájós torkokat öblögették, és 
aszpirin -is kellett, meg sebpor. Így aztán 
kocsiba ült a nővér és elindult Königsteinbe. 
A városkához közel hátizsákos túristák ban- 
dukoltak. A nővér hirtelen megálljt kiáltott, 
és kiugrott a kocsiból. Egy feketehajú, tré- 
ningruhás fiú elé állt, s megkérdezte, hová 
igyekszik? 

A fiú meglepetten pillogott. 

— Hazautazunk. .. — válaszolta tisztelet- 
tudóan. 

— Ez mindennek a teteje! Másokat meg- 
károsít, a hitelünket rontja, miatta elvesztjük 
a becsületünket, és csak úgy lelép ! 

Fejére olvasta ott, a többiek előtt, hogyan 
lopta.el naponta az esőmérő házikóból a leve- 
libékák esőjét. Hogy maradt ott szégyen- 
szemre néhány cseppnyi, miatta, az esőtolvaj 
miatt. 

A turisták összenéztek, az egyikük megbor- 
zongott. 

— Brr, esővíz, juj. . . 

Aztán előkerült a vezetőjük. Igen, már min- 
dent értett. Csak azt nem, hogy a nővér miért 
mondja azt, hogy ez a feketehajú fiú a tábori 
állatkertben az őzsutácskát simogatta? Azt, 
hogy esővízből készült a teájuk, no, majd 
megbeszélik, de az állatkerti eset, nem, az nem 
stimmel! 

— Megmondjam neki? — sutyorgott a fe- 
ketehajú a mellette állóhoz. 

— Mondd már, mert lekéssük a vonatot! 

Vannak történetek, melyek az elsőtől az utol- 
só sorukig hűségesen tükrözik a valóságot, 
mégis — azt mondja némely olvasó, hogy ejnye, 
ejnye, már megint elragadta az írót a fantá- 
ziája. 

Kicsit ilyen a feketehajú ikrek története, 
akik az özönvíz nyarán Papsdorfba, a Szász- 
Svájcba utaztak. Egyikük az úttörőtáborba 
ment, a másikuk pedig a turistákéba. Az 
úttörőtáborban lévő szerette az állatokat, és 
néha elaludta az ébresztőt. A turistatáborban 
lévő meg olykor lusta volt a vízcsaphoz bal- 
lagni, és a reggeli teavizet, az esővizes mérő- 
edényből hordta naponta. Hát igen, vannak ilyen 
furcsa dolgok — talán minálunk is? 

Fordította: Joó Katalin 

Hegyi-Füstös István 


sasf 


Szédítően magas hegyek szikla- 
párkányán fészkel a kőszáli sas. 
Félelmetes ragadozó: a mada- 
rak királya. Szárnyát ha szét- 
tárja, eléri a jókora ajtónagysá- 
got is. Villámgyorsan csap le a 
magasból. Először talán csak 

egy pontocska az égen, de egy 
pillanat, két pillanat: már a 
karmai közt vergődik a vad- 
kecske gidája, vagy a nyájból 
elragadott kisbárány. 


A fészke nem valami puha-pi- 
hés kényelmes otthon. Galy- 


lyakból, vastag kórószárakból 
ügyeskedi össze. A sasmadár- 
Pár gondosan kikölti az éhes, 
vijjogó fiókákat. A papa meg a 
mama felváltva hordogatják a 
zsákmányul ejtett apróbb álla- 
tokat: — Egyetek, dagadjon a 
begyetek! — No, a sasgyereke- 
ket nem kell biztatni, falnak 
azok nagy mohósággal, mert 
örökké éhesek. Meg is nőnek 
egykettőre.  Csőrük acélos, 
kampós lesz, tollaik kifényesed- 
nek, s már a fészekből is kime- 
részkednek. 

Egy szép napon a szülői pár el- 
érkezettnek látja az időt a ko- 
molyabb gyakorlatozásra. Erős 
szárnycsapásokkal kipofozzák a 
lusta kölyköket a sziklapárkány 
szélére. Na, most! Kilódítják 
mindeniket a nagy mélységbe: 
— Tessék, repüljetek! — A fia- 
tal sasok sipognak, visítva jaj-. 
gatnak, félnek. De nicsak, még- 
sem zuhannak, mert kitárják 
szárnyacskáikat, s így lebegni 
tudnak a levegőben. Ám olya- 
nok még csupán, mint az élő 
papírrepülő. Csak siklanak visz- 
sza-vissza a biztonságos fészek- 
hez. A madárszülők . megdicsé- 
rik őket, amúgy a sasok nyel- 
vén, és hoznak nekik jutalmul 
friss pecsenyét. 

Újabb próbálkozás. Most már 
nagyobb íveléssel szállnak a 
sasfiókák. S el is fáradnak, buk- 
dácsolnak, jaj, tán le is zuhan- 
nak! Nem, mégsem! A sasszü- 
lők kitárt szárnnyal a bukán- 
dozó alá repülnek, s ott a szár- 
nyukon, mint egy asztalon, 
megpihenhet a kimerült fióka. 
Hogy a fészek ne csábítsa lusta- 
ságra a csemetét, a sasszülők 
szétrombolják otthonukat. 
Majd építenek újat a fiatalok, 
hiszen maholnap kész felnőttek 
már. 


Galambosi László 


Sáska 


Pipacs-kútnál hajladozik. 

Fű-nyeregbe kapaszkodik. 
Csörtet vetés magasában. 
Dorbézol a virág-házban. 


Zöld sisakban, zöld páncélban 
riadt lombok közé toppan. 
Zöld kardjával lyukat vág. 
Fölhasítjuk a pajzsát. 


Fű-nyergéből kibillentjük, 
csavargatjuk lapu-rongyba. 
Pipacs-kútnál eltemetjük. 
Kórót tűzünk a sírdombra. 


A sírdombra szálljon madár. 
Ne bújhasson ki a sáska. 
Bimbó üljön a málinkó 
füttyel hímzett zászlajára. 


Káldi János 
Táncoló virágok 


Anyukámtól hallottam, 
alvás előtt, este: 


van egy régi selymes rét, § 
messze, nagyon messze. J 


S aki éppen arra jár, 

bizony, csodát láthat: 
a messzi rét közepén 
táncol a virághad. 


A világot bűvöli 
a varázsos látvány: j 
hangtalanul táncot lejt 
egy sereg viráglány. 


Sejtelmes szél muzsikál 
levélen, fűszálon, 

Olyan ott az egész vidék, 
akárcsak az álom. 


Ha megnövök, elmegyek, 
három napig nézem, 
s talán én is táncolok 
azon a szép réten. 


F-35 JELENTKEZIK. 


Figyelem, figyelem! 
A kecskeméti úton fegyveresek menetelnek, 
orosz nyelvű nótaszóra. A ZU 89-90 rendszámú 
Trabant gépkocsi két páncélost szállít. 


A páncélosok utcasarkonként leesnek és akadályozzák 
a forgalmat. A gépkocsi vezetője: Somorjai elvtárs. 
Utasai Kakukk Józsi, Somorjai Karesz, 
Mester Szabó József, Különös ismertetőjelük : 
vöröscsillagos katonasapka. 

A Strázsadombon nyomolvasók tartózkodnak. 
Vezetőjük nő és anyuka: Zubányi Miklósné. 
Férje szenvedélyes vadász. 

Langer Istvánné tanárnő felfedezése: az őzgubacs. 
A Vörös brigád - sőt, az aranytollú jegyző is! — 
állandóan jelen van. És mi lesz majd szeptemberben? 
Figyelem, figyelem! Az F-35 jelentkezik! 


Amikor Nagykőrösről a harmadik levél érkezett a 920. 
számú Arany János úttörőcsapat negyedikeseitől, — 
örültem, lám, milyen ügyesek ezek a kisdobosok! Milyen 
lelkesen számolnak be életük folyásáról. A hetedik levél- 
nél csodálkoztam. A tizenegyediknél pedig útra keltem. 
Annál is inkább, mert Kasza Tamás azt írta: , Rajunk 
neve F 35. Ezt a titokzatos nevet tessék megfejteni!" 
A Misa mackó őrs várt, a Bagoly eligazított, a Nyomke- 
resők meséltek, és a Barátság őrs lányai csatakiál- 
tottak. 

Ez a négy vidám őrs alkotja együttesen az F 35 rajt. 
Azt hiszem, aki visszapillant ezévi kisdobos és úttörő 
munkánkra, tudja, hogy az F 35 mit jelent: felszabadulá- 
sunk 35. évfordulóját. Innen kapta a nevét ez a lelkes 
negyedikes raj. 

Mivel városuk Nagykőrös 1944. november 2-án sza- 
badult fel, november 7-e előtt mindegyik raj ennek 
a jegyében ünnepelt. Ők például úgy, hogy a felszabadí- 
tók útvonalán a Kecskeméti úton végiggyalogoltak. Köz- 
ben orosz tagozatos iskola révén — orosz nyelven indu- 
lókat, népdalokat énekeltek. Az arra járók azt is látták, 
hogy botot visznek a vállukon, és néha úgy tesznek, 
mintha lőnének. Persze, aki nem volt beavatva abba 
a ténybe, hogy ők most igazi katonák, az nem tudhatta, 

hogy ezek a botok valódi fegyverek. Útjuk végcélja 
a Nemzetközi Sírpark volt. 

A Misa mackó őrsből Mester Jóska a továbbiakról 
így számolt be: , Timuri szombaton felkerekedtünk és 
elmentünk külön is egyik pajtásom apukájával a Sír- 
parkba. Megérkezve hozzáláttunk feladatunkhoz. Sokat 
méregettünk. Alaprajzot, fényképeket készítettünk. Fel- 
fedeztük, hogy Mészáros János 1919-es parancsnokot is 
itt temették el. A hősök sírjára virágot tettünk és né- 
mán tisztelegtünk. Úgy gondolom, minden kisdobosnak 
hasznos, ha a múltat ismeri, mert így a jelent jobban 
becsüli!" 

Elkészült a parányi makett, mellyel kiállításokon sze- 
repeltek és szerepelnek. Ezeken a kiállításokon ott van 
még valami. Ezt Deák Ferkó így írja le: , Városunk 
, leg-leg" helyeinek képét tartalmazza egy album, melyet 
közösen nagy lelkesedéssel készítettünk. Csapatunk kiál- 
lításán a meghívott szovjet katonák is sokáig gyönyör- 
ködtek benne." 

A ZU 89-90-es rendszámú Trabant esete a páncélos- 
sal olyan vidám, akár jelenet készülhetne belőle. Mi 
kellene ehhez? Egy elszánt apuka — adott esetben 
Somorjai Kareszé —, a kocsija, no meg a páncélos. 
Ez utóbbi keménypapír, és nagy ügyesség segítségével 


készült. Mindenesetre el kellett szállítani az iskolai jel- 
mezbálra, ahol a három fiú, nyakukba véve a tankot, 
saját lábukon, — akarom mondani hernyótalpakon — 
vonult fel nagy taps közepette. Katonasapkájukon 
az ötágú vörös csillag is a , F 35-öt" idézte! 

Ha az ember bármelyik őrstől felejthetetlen élményt 
kér egyszerre kiáltják: jaj, a Strázsadomb! Utána nagy 
nevetések közepette azt is kimondják, hogy: —Ilonka 
néni őzgubacsot talált. 

A Strázsadomb kedvelt kirándulóhely és természet- 
védelmi terület. Ilyen utakra a kedves szülők szívesen 
elballagnak gyermekeik és barátaik társaságában. Így 
került a kis csapat élére Zubányi Miklósné, nagy termé- 
szetbarát anyuka, akinek a férje vadászni szeret. Szak- 
értelemmel, szeretettel magyarázott a nyomkeresőknek. 
És akkor Ilonka néni, Langer Istvánné az F 35 neve- 
zetes negyedikeseinek osztályfőnöke felkiáltott: —, Jé 
gyerekek mennyi gubacs!" Ez azóta szólás-mondás közöt- 
tük. Mert nem gubacsot vett fel a fűből, hanem egy 
őzike — hogy is mondjam csak? — névjegyét. Bármek- 
korát nevettek rajta, a tekintélyének, becs szóra, nem 
ártott. Hisz a nevetés felnőttet, gyereket, még inkább 
közelebb hoz egymáshoz. Kivált ilyen őzgubacsos! 

Ha az ember megismerkedik az F 35-ökkel, úgy ossza 
be az idejét, hogy étlen-szomjan két napig mesélnek 
néki. Győzik szusszal és élménnyel. Ha végképp elfárad- 
nál, akkor nótaszóval, csatakiáltásaikkal térítenek ma- 
gadhoz. Vagy megkérik az ifjú Armstrong jelöltet, 
Barta Pistát — a jelmezbálon valóban annak öltözött, 
szempillafestékkel maszatolták az arcát, s mosdatták 
egy hétig — s ő eljátszik valamilyen dalt. Mozgalmi 
induló, avagy népszerű sláger egyaránt benne lakik 
a hangszerében. Pedig az év elején kezdett csak tanulni! 

Jóízű nevetések, dalolások után kifelé ballagván a láto- 


gató az Arany János nevét viselő iskolából és úttörő- 
csapatból, az osztályok ajtaján táblákat fedez fel. Arany 
János nevét, aki itt élt és dolgozott Nagykőrösön. Aztán 
ott van Absolon Saroltáé, Németh Iréné, — a Vörös 
Brigádé. A fiatal lányok kommunista ellenállók, a Vörös 
Brigád tagjai voltak. 1945 januárjában Braunn Évával 
együtt ölték meg őket a nácik. Itt az iskolában jelen- 
lévők: személyes emlékeik bekeretezve díszítik a falakat, 
s jól megférnek Arany János márványtáblájával. A táb- 
lákat azok az osztályok kapják, melyek tanulásban, 
önművelésben, képzésben is természetesen közösségi 
munkában élen járnak. 

Lássuk csak a jegyzetem, miről kéne még írnom? 
A társadalmi munkában szenespincéből átalakított klub- 
ról, mely úttörőszoba is, ahol a pincegrádicson lehala- 
dót két KISZ KB kitüntetés köszönti: egy selyemzászló 
és egy selyemszalag! Aztán a csapatparlament meg- 
valósult kívánsága, a TTT — vagyis a Tízen Túliak 
Társasága, de azért inneniek is beléphetnek — néhány 
négyzetméternyi parkja szalonnasütő hellyel. Szólni kéne 
a babarózsabokorról az iskola bejáratánál, az új épület 
előtti fácskáról, és természetesen a szomszédos osztály- 
teremben zsibongó harmadikosokról, a Béke rajról. Mert 
az F 35 tagjai mire írásunk megjelenik, bizony vörös 
nyakkendős úttörők lesznek, — tehát kell, aki a helyükre 
lépjen. Ezek ők, a szomszédok, akikkel, és velük együtt 
Éva nénivel, Gadián Ferencné tanár nénivel — roppant 
nagy barátságban vannak a negyedikesek. 

Vajon milyen nevet visel majd úttörőként a F 35-ös 
raj? 

Nagyot nevetnek, úgy közlik velem, hogy ugyanezt! 
Hiszen a következő úttörőévben újabb 35. jubileum 
lesz, s ők máris kezdenek készülődni erre! Vajon tudjá- 
tok-e, hogy mire gondolnak? 


Joó Katalin 


Barátommal. Nagy Dóra kisdobos munkája, Kazincbarcika 


Játékpályázatunkra érkezett 


Gombvarró verseny 


Minden játékos kap egy darab szövetet, egy 
gombot, tűt és cérnát. A játékvezető jelére 
gyorsan befűzik a tűbe a cérnát, és elkezdik 
a gombot felvarrni. Az a győztes, akinek ez 
legelsőnek sikerül. Fontos, hogy egyforma 
nagyságú gombot kapjanak a játékosok, és 
természetesen a gyors felvarráson kívül az is 
számít, hogy erősen tartsa a gombot a 
cérna! 


Donka Zsuzsa 
Budapest, Üzbég u 3. 1163 


Geda 


Összeállnak hárman-négyen, néha hatan is. 
Fiúk és lányok is játszhatják. A gedát az 
ügyesebbek maguk is elkészíthetik akácfa 
gallyából. Úgy vágjuk az akácot, hogy három 
ága szétálljon, s megálljon a földön. Ezt a mi 
tájszólásunkban gedának hívjuk. A tár- 
saság tagjai közt kiolvassuk, ki legyen a pász- 
tor. Ő őrzi a gedát. A többiek tíz vagy tizen- 
két lépésről rádobják a magukvágta egyenes 
botjukat. Ha elütjük, a pásztornak gyorsan 
fel kell állítania a gedát, a botjával pedig meg 
kell érintenie valakit, ha ez sikerül utána az 
lesz a pásztor. Ha nem sikerül, továbbra is 
ő marad. 


Zoliánszky Marianna 
Dejtár, Szabadság u. 37. 2649 


Régi játék a tökbaba 


A szünetben két hetet nagymamánál töltöt- 
tem. Nagyon unatkoztam, mert nem vittem 
magammal semmilyen játékot. Az egyik napon 
a nagymamám azt mondta, készít ő nékem 
tökbabát, ő is ilyennel játszott gyermekkorá- 
ban. Nekifogtunk hát együttesen. A kertben 
kikerestünk egy szép alakú tököt. Szemet 
vágtunk rajta, kezet, szájat, lábat, és kiszed- 
tük a belső magos részét. Tökszárból készült 
a keze, és felöltöztettük. Ezzel kész volt a tök- 
baba! 


Lelkes Zita 
Szőny, Erkel u 14. 2921 

Fűzfasíp 

A régi játékok gyűjteményében nálunk az én 
munkám is látható. Édesapám segítségével két 
fűzfasípot készítettem. Ezt a sípot tavasszal 
lehet legjobban faragni, amikor a nedvkerin- 
gés megindul a fűzfában. Egy ujjnyi vastag- 
ságú kb. 10 cm-es egyenes gallydarabot vá- 
gunk, melynek egyik végét ferdén lemetszük. 
Kicsit feljebb két éket vágunk bele. Késsel 
ütögetjük, ezáltal a kéreg elválik a fától. Meg- 
csavarjuk és óvatosan lehúzzuk. Ebből lesz 
a hangszer. Az üregbe fából nyelvet csiná- 
lunk, amit a síp ferde részébe dugunk. Ellen- 
kező oldalának nyílását szintén fadarabbal 
dugjuk be. Most már bele is fújhatunk,- és 
szól a síp! 

Bagó András 

Lovászi 8878 


Rongybaba 


Csupán egy rossz harisnya vagy zokni, 
kevéske vatta, fonal és a baba ruhájához szük- 
séges anyag, meg filctoll kell hozzá. Így készül 
el a babám, melyhez hasonlóval játszottak 
régen a gyerekek, amikor a bolti baba nagyon 
drága volt. 


Szentpétery Zselyke 
Budapest, Logodi u 74/76. 1012 
Misa a kajakban 


Mellékletünket az alanti leírás szerint készít- 
hetitek el. 


. Vágjátok körül a kajak testét. A középső rész 


a hajó feneke. Először ennek a pettyes cakk- 
jait kenjétek be ragasztóval, és nyomjátok 
a hajó falához, míg megszárad. A jobb alsó 
sarokban lévő minta szerint ragasszátok a hajó 
belsejébe az A és B jelű pántokat, ez tartja 
össze az oldalfalakat. A sárga fedőlap köze- 
pén vágjátok fel a fekete nyílást, majd a fedő- 
lapot ragasszátok a hajó tetejére. Misa figu- 
ráját vágjátok ki, a szaggatott vonalon hajt- 
sátok egymásra és ragasszátok össze. Misa 
mancsain vágjátok fel a fekete vonalakat, ebbe 
a nyílásba fektethetitek bele a lapátot. Ha 
minden darab megszáradt, Misát dugjátok 
be az ülés nyílásába. Jó hajózást! 


ú Fenyves Mária 
Kíváncsiskodó 


Róna Emy rajzai 


Mit csinál a jegesmedve? (Mit csinál az orangután? 
Jégen táncol, jó a kedve. Fára ugrik anyja után. 


Mit mond délben a kis majom? Hol kereng az éhes gólya? 
. Éhes vagyok, az a bajom. Tó fölött, hol sok a béka. 

FONEMESER. JOL FELSZERELÉS 
EGYESÍTETT SEBEGE AZONBAN 7 
TEMESVARNAL DÖNTŐ VERESÉGET 
MÉRT A JOZBAGYHAORÁ 


Dobra verjük 


Turcsán Péter versei 


Fürdőkád 


— Papa, takarózz be. 

— Betakarózom a vízzel. 
— Papa, ne aludj el, 

ez nem fekvőkád. 


Tűz van 


Ég a kályha, 

ég a függöny, 

ég az asztal, 

ég a szőnyeg, 

a másik szobában 
nem csinálsz tüzet? 


Elérkezett a hónap szép ünnepe, a pedagógusnap. Ezen a 
napon szavakkal, virággal köszönjük meg tanárainknak, ne- 
velőinknek egész éven át tartó fáradozásukat. Azt a sze- 
rető gondoskodást és törődést, amellyel napról napra 
gyarapítják tudásunkat, s közben észrevétlenül jellemün- 
ket is formálják. Tudjuk, a pedagógusok áldozatos munká- 
jáért cserébe kevés e köszöntés. A virág sem fejezheti ki 
igazán hálánkat, szeretetünket. Kérjük, fogadják tőlünk 
mégis szeretetünk és tiszteletünk szerény jelképeit. 


A Bocs. Tíz éve működik a miskolci Molnár Béla Ifjúsági és Úttörőházban 
a Bocs ifjúsági klub. Ebben 80 KISZ-tag gyűlik össze rendszeresen. Vala- 
mennyien az úttörőcsapatok munkájában segítenek. Kisdobosok, úttörők! 
Forduljatok bátran ezután is ügyes-bajos dolgaitokban a Bocs-hoz. A munkás- 
és tanuló fiatalok ezután is szívesen segítenek majd nektek. 


Mit csinálsz szombaton? Erre a kérdésre a békési kisdobosok és úttörők 
egyre gyakrabban válaszolnak így: megyek a művelődési házba, a gyermek- 
könyvtárba, az ifjúsági házba, Görgényi Tamás festőművész szakkörébe, 
A kéthetenként ismétlődő szabad szombatokon ugyanis a felsorolt négy 
helyszínen gondoskodnak változatos elfoglaltságról. Játékkészítés, agyagozás, 
mesemozi, mesehallgatás és megannyi logikai és társasjáték várja a ráérő 
gyerekeket. A szervezőknek gratulálunk és reméljük: a kapuk a szünidőben 
is nyitva állnak. 


Füzérradvány. Már a neve is gyönyörű, hát még a környéke. Itt táboroz- 
hatnak a sátoraljaújhelyi járás kisdobosai és úttörői. Az idén bővült a tábor, 
400 ezer forintot áldoztak rá. Még egy-két hét és a szerencsésebbek szemé- 
lyesen is megbizonyosodhatnak: a tábor szebb, mint új korában. 


Az öt karika jegyében. A legifjabbak, a kisdobosok és úttörők is készülnek 
a moszkvai Nyári Olimpiai Játékokra. Nem csupán mint szurkolók, hanem 
mint vállalkozó kedvű, mozgást és más erőpróbát kedvelő gyerekek is. Nem- 
rég a tatai úttörőház szervezésében vettek részt sportvetélkedőn az öt 
karika jegyében. 


Szemfüles. A bonyhádi riporterszakkör örül tán legjobban Tolna megyében 
a Szemfüles megjelenésének. Ez a Szemfüles régóta várt ifjúsági újság, amely 
negyedévenként ad hírt a kisdobosok, úttörők és KISZ-tagok életéről. Kis- 
dobosok! Legyetek ti is szemfülesek. Találjátok meg, s ha nem, írjátok meg 
a Szemfülesnek a rólatok szóló, nektek szóló írásokat (híreket, tudósításokat, 
riportokat és cikkeket). Így lesz igazán a lap a ti újságotok is. 


, Kisdobostanya". Rendszeresen járunk a kéknyakkendősökkel a kisdobos- 
tanyára. Tavaly Izbégen voltunk, Szentendrén négy napig. Évente névadó- 
próbát tartunk, ez az úgynevezett Zrínyi-emléktúra. Ilyenkor a gyerekek 
különböző feladatokat kapnak, amelyek közül talán a leghasznosabb az ön- 
állóságra nevelő önellátás. Szoktatjuk őket a későbbi, 3—4 napnál jóval 


tovább tartó úttörőtáborozásokhoz. Egy-egy ilyen emléktúrán a próbákra 
alkalmi őrsök alakulnak, hat kisdobos és egy úttörő részvételével. A túrákra 
a pénzt hulladékgyűjtésből teremtjük elő." Gratulálunk! Másoknak is ajánl- 
juk követésre a gyömrői Zrínyi Ilona Úttörőcsapat gyakorlatát. A csapat 
munkájáról Kovács Sándor tanár, az úttörőcsapat vezetője beszélgetett nem- 

régiben a Pest Megyei Hírlap munkatársával. Az ő szavait idéztük a meg- 


jelent interjúból. 

Menj el a kiserdőbe. 

Az út jobb oldalan a har- 
madik fenyőben találsz. 
valamit. Amit talalsz, 

azzal fussal , ahogy csak : 
tudsz, az Oroszlánbarlangbal S 

Marék Veronika munkája 

Fábián Tímea II. o. kisdobos munkája, Fertőszentmiklós 


Postafiók 100 


Megígértem, hogy pedagógusnapra 
csokorba kötök néhány szép virágot, 
s azzal köszöntjük a kedves nevelő- 
ket. Persze, ezek a mi virágaink nem 
kertből valók, hanem gyöngybetűk- 
kel, helyesírási hiba nélkül írott le- 
velek. 

Olvassunk el néhányat! 

uHetedikes vagyok, mégis elhatároz- 
tam, hogy a KISDOBOS-nak írok. Mind- 
egyik tanáromat szeretem. Mégis, van 
kettő, akiket külön, nagyon! Marika 
néni elsőben és másodikban tanított. 
Tőle tanultam meg szeretni az iskolát. 
Szigorú, igazságos, nem tett kivételt 
köztünk. Most is tanít engem: három 

éve, hogy abba a népi tánccsoportba 
járok, melyet ő vezet. Több versenyen 
indultunk és nyertünk aranyérmet. 
Másik kedves tanárom Márta néni. 
Ötödiktől két éven át földrajzra taní- 
tott. Sajnos betegsége miatt nem tanít 
már. Nagy tiszteletet érdemel, mert 
akkor is oktatott, nevelt, amikor már 
rosszul érezte magát. Ha sikerül a ter- 
vem és én is tanár leszek, hozzájuk 
szeretnék majd hasonlítani!" (Nagy 
Klára, Sárbogárd, Ady E. út 1. 
7000) 

, Nagy esemény volt az iskolánkban: 
Sándor Zoltánné — Sári néni — nyug- 
díjba ment. 36 évig tanított. Anyukám 


is őhozzá járt, és én is. Titokban kis 
műsorral készültünk a búcsúztatására, 
Kisdobos ruhában, kezünkben egy-egy 
szál szekfűvel jelentünk meg az ünnep- 
ségen. Sári néni a meghatottságtól nem 
jutott szóhoz. Csak azt mondta, hogy 
eköszönömvx. Mi is köszönünk min- 
dent, és visszavárjuk az iskolánkba, 
Otthonában is gyakorta látogatjuk!" 
(Antal Ildikó harmadikos. Makó, 
Ságvári tér 49. 6900) 


, Aranka néni az osztályfőnökünk ma- 
gas, sovány, barna hajú és szemüveget 
visel. Sokat kirándult velünk. Torna 
órán elvitt minket a Széchenyi fürdőbe, 
Éva néni, az igazgatóhelyettes szám- 
tant tanított, és mindig türelmes volt. 
Napközis Ica nénink néha idegeske- 
dett, mégis szerettük. De bármennyire 
is szívünkhöz nőttek negyedikes taní- 
tóink, tanáraink, szerintem a legtöbb 
hálával az elsős tanító néninknek tar- 
tozunk, hiszen ő tanított meg minket 
írni, olvasni és számolni!"  (Bagdi 
Eszter ötödikes. Budapest, Belgrád 
rakpart 25. 1056) 


nAz én első tanító nénim Gizike néni 
volt. Hat éves koromban megfogta a 
kezem. Azóta eltelt egy év és két hó- 
nap. Valami nagyon csodálatos dolog 
történt az életemben, amit neki kö- 
szönhetek. Megtanultam írni, olvasni, 
számolni. Gizike néni megtanított! 
Méghozzá úgy, hogy kiváló tanuló let- 
tem. Egy-egy jó feleletért simogatást 
és puszit kaptam és kapunk jutalmul 
tőle. Nagyon szeretjük. Büszkék va- 
gyunk a tanító néninkre, mert a gyen- 
gébb tanulókkal is addig-addig küzd, 
amíg megértik a feladatot és a tudás 
fontosságát. Ilyen az én tanító nénim!" 
(Fábián Tímea másodikos, Fertő- 
szentmiklós 9444) 

,A gombai általános negyedikes gye- 
rekeinek a rajvezetője Pudics Éva. Há- 
rom őrs van a negyedikben: Csizmás- 
kandúr, Mókus és Cica-mica. A raj 
neve Tyereskova. Gombán a Barátság 
népi táncegyüttesben Pudics Éva táncol 

is. Nagy sikerük volt az alkotmány 
ünnepén, és más községi ünnepségen. 


Nagyon jó rajvezető. Sokat foglalkozik 
velünk. Szórakoztatásunkra riadólán- 
cot hozott össze. Mindig szeretettel 
vár bennünket. Ha jó üttörők leszünk, 
azt neki is köszönhetjük!" Palaticzky 
Krisztina és Dunai Rita Gomba, 
Általános iskola 2217.) 


Külön örömömre szolgál, hogy a ta- 
nítók és tanárok közt rajvezetőről is 
szó esett. Köszöntsük őket, vala- 
mennyi tanítót, tanárt, csapatvezetőt 

és KISZ-es ifit pirosbetűs külön ün- 


nepük, a pedagógusnap alkalmából! 


A gratulálók közé mi is odaállunk! 


Kisdobos 


Bizonyára láttad már a Balatonon, Velencei-tavon, eset- 
leg a tévé-híradóban a vitorlával felszerelt , deszkákon" 
száguldozó széllovasokat. Erős szélben szinte a vízre 
fekve egyensúlyozzák ki a vitorlára ható szélnyomást. 
Forduláskor előre lépve megkerülik az árbocot — ami a 
valóságban gömbcsuklón mozog, így bármilyen szögben 
állítható — és a másik oldalra állva suhannak tovább. 
Készítsd el a szerkezet modelljét, ki tudja, nem nyílik-e 
alkalmad a valóságban is kipróbálni ezt a mindjobban el- 
terjedő sporteszközt! (A 

Kb. 2 cm vastag hungarocellből vágj 30 cm hosszú, 
6 cm széles darabot (1. ábra), s azt vágd a rajzon látható 
formájúra. Vágáshoz legjobb a hullámos élű kenyérvágó 
kés, de fémfűrész is megfelel. Ez lesz maga a test, a 
, deszka". Oldalirányú elcsúszását (a vízben) függőleges 
lapok, ún. , uszonyok" gátolják meg. Az uszonyt vághatod 
bármilyen merevebb lemezből, bádogból, műanyagból 
— mi egy kicsorbult élű 60 fokos műanyag háromszóg- 
vonalzót ajánlunk e célra (2.) —, amelyből egy 8 cm ma- 
gas középuszonyt kell vágnod, s egy 5 cm magas, kor- 
mánylapszerű hátsó uszonyt. Mindkettőt a deszka közép- 
vonalában hasított résbe szorítsd és enyvezd be. A közép- 
uszony éppen a hosszúság közepére essék! Ragasztónak 
nem alkalmas a Technokol vagy Palmatex, ezek oldják 
a hungarocell anyagát. Igen jó a Diszpergum, ami egyéb- 
ként is szinte mindenre használható! Ismerkedj meg vele! 

A test közepébe épített uszony ferde éle egyben meg- 
határozza az árboc állásszögét is. Aljára majd súly (5) 
kerül, hogy a feldőlést megakadályozza. Az árbocozat (3.) 
egy 46 cm hosszú hurkapálcából (HP) és egy 20x30x 34 
cm élhosszúságú vitorlából áll. A 30 cm-es élet kissé 
ívelt darabbal toldjad meg — a vitorlázók , , denevér"-nek 
hívják ezt a részt (D) — ezt ráragasztott cellux-szalaggal 
(CELL) erősítsd meg. A vitorla anyaga színes pvc-zacskó. 

A vitorlát két fél-hurkapálca (1/2 
HP) tartja kifeszítve, cérnával kö- 
tözve, ragasztva. A valóságban ezt 
fogja a széllovas. A főárbocra ragasz- 
tanod kell a vitorlát (4.), az árboc 
alsó végét pedig átszúrva a testen 
celluxszal (C) erősítsd az uszonyhoz. 
Az uszony aljára kerülő súlyt (S) vagy 
lapos ólomból (ÓL) vagy fűrésszel. 
behasított horgászólomból (HÓ) ta- 
nácsos rászorítás mellett ragasztani 
is! 

A test szegélyét díszként színes 
műanyag-szigetelőszalaggal (SZ) ra- 
gaszthatod be, s az árboc elé hurka- 
pálca-lábú, hungarocell testű sporto- 
lót (5) is tehetsz. 

A vitorla állításához zsinórra van 
szükséged (ZS), melyet dróthurkon 
fűzöl át, és előrébb-hátrább szúrható 
gombostűhöz (TU) rögzítesz. Hogy 
hol, azt a szél erőssége határozza 
meg. 

Végére értünk ez évi rejtvénysorozatunknak, vagyis a 
háromszor három havi megfejtéseket már beküldtétek. 
A kiértékelés, a harmadik képeslap postázása részünkről 
még nem fejeződött be, mert több ezer levelet kaptunk, 
és mi valamennyi levél összes megfejtését ellenőrizzük. 
Mint tudjátok, az eredményt — vagyis a három hónapból 
hány volt hibátlan — a képeslap szövegében aláhúzva tu- 
datjuk. Számoljátok össze az aláhúzott számokat. Ugyanis 
úgy döntöttünk, hogy akinek a kilenc hónapból legalább 
hét havi megfejtése hibátlan volt, könyvjutalmat kap. 
Ezért kérjük azokat, akiknek összeadva 7 vagy 8 vagy 9 
összege jön ki, küldje el postán címünkre a három lapot 
(Kisdobos szerkesztősége, 1502 Budapest, Postafiók 100). 
A könyvjütalommal együtt természetesen a lapokat is 
visszaküldjük. 

Köszönjük, hogy ilyen sokan, egész éven át szorgalma- 
san együtt dolgoztak velünk. Azoknak is köszönjük, akik- 
nek most nem sikerültek a megfejtéseik, de megpróbál- 
koztak velük. 

Alant felsoroljuk az utolsó negyedévi fejtörők helyes 
megfejtését. Ebből ellenőrizhetitek saját eredményeite- 


ket, és aki netán valamelyik rejtvénytípust nem tudta 
megfejteni, így rájöhet, mi a módja, és legközelebb már 
könnyebben megbirkózik a feladattal. Természetesen 
vannak olyan feladatok, amelyeknek többféle helyes meg- 
oldása is lehet, de mi csak egyet közlünk belőlük. 
Március: Könyvespolc: Arany János, Fekete István, 
Keresztrejtvény: vízszintes: 13. Zuhany, 16. Ibolya, 
függőleges: 1. Tavaszi, 6. Orsolya. Közmondás: Ki mint 
veti ágyát, úgy alussza álmát. Gyufarejtvény: 1. sz. rajz, 
prilis: Keresztrejtvény: vízszintes: 1. Sóvárog, 
14. Tekerem, függőleges: 1. Sivatag. 
Bújócska: Mariska, Etelka, Ottó, Lajos, Virág, János, 
Aliz, Vali, Vera, Pál, Álmos, Antal, Benő, Orsolya, Anna, 
Kálmán, Gábor, Gáspár, Emil. Hogyan hívják ezt a kis- 
lányt? Olgácska. Összeadás: 2. sz. rajz. Számoljunk: 
629-1-874 — 1503 
Május: Keresztrejtvény: vízszintes: 1. Éljen május 
elseje, 24. Előre, függőleges: 1. Évszak, 8. Szomorú. 
Gyufarejtvény: 11—4 — 7. Lóugrás: Anyák napja. Egé- 
szítsd ki: Nemzetközi gyermeknap. Hogyan hívják 
ezt a fiút? Boldizsár. 

